સરકારે દેશની જનતાને બેરોજગારી દૂર કરી દર વર્ષે 1 કરોડ નોકરીઓ આપવાનો વાયદો કર્યો હતો પરંતુ લાગે છે કે સરકાર આ વાયદાને ભૂલી ચૂકી છે. એક મીડિયા રિપોર્ટ મુજબ નોટબંધીનાં કારણે લગભગ 67 કાપડની મીલો બંધ થઇ ચૂકી છે અને તેના 17,600 કર્મચારીઓની નોકરી હવે રહી નથી. આ આંકડો શ્રમ મંત્રાલય તરફથી મળેલ છે. ચાલુ કાપડ મીલોને જોડતા લગભગ 50,000 કર્મચારીઓની નોકરી છૂટી ગઇ છે. બીજી તરફ લાર્સન એન્ડ ટુર્બોસ(L&T)એ નોટબંધી બાદ લગભગ 14,000 લોકોને નોકરીમાંથી છૂટા કરી દીધા છે. આ દેશની નામાંકીત કંપનીઓમાંની એક છે. તે સિવાય ત્રણ મોટી આઇ ટી કંપની ટેક મહિન્દ્રા, ઇન્ફોસિસ અને ટાટા કન્સલટંન્સી સર્વીસીસ છે, જેમણે પોતાના 4,000 કર્મચારીઓને છૂટા કરી દીધા છે. બેંક તરફ નજર કરીએ તો એચડીએફસીએ પોતાના લગભગ 3,230 કર્મચારીઓને છૂટા કરી દીધા છે.